open-index/open-wikipedia-markdown huggingface dataset:
Dobroslav Chrobák

Ing. **Dobroslav Chrobák** (* 16. február 1907, Hybe – † 16. máj 1951, Bratislava), bol slovenský prozaik, esejista, kultúrny publicista a literárny kritik.

## Životopis
Narodil sa ako druhé zo štyroch detí v rodine krajčíra a osvetového pracovníka Ondreja Chrobáka (18711935) a Márie Čániovej. Študoval na gymnáziu v Rožňave a Liptovskom Mikuláši, neskôr na Vyššej priemyselnej škole v Bratislave. Štúdium ukončil v roku 1934 na Českom vysokom učení technickom v Prahe. Po návrate na Slovensko v roku 1934 pôsobil ako redaktor Rádiožurnálu v Československom rozhlase v Bratislave.
V roku 1945 sa D. Chrobák stal riaditeľom krátkovlného vysielania na Slovensku a od júla 1947 bol hlavným riaditeľom rozhlasu na Slovensku. Od februára roku 1946 bol riadnym členom Komunistickej strany Československa.

Zomrel v Bratislave po neúspešnej operácii rakovinového nádoru na mozgu. Pochovaný bol v sobotu 19. mája 1951 v Hybiach.

## Tvorba
Už ako študent písal poviedky, bol kronikárom obce, zberateľom prísloví a porekadiel. Ako 17-ročný debutoval v Studentskom časopise svojou prvou poviedkou. Ďalšie prózy venoval tematike dediny a prírody. Usiloval sa o prekonanie postupov opisného realizmu a zameral sa na fantastiku až mýtickosť prírody.

Knižne debutoval knihou poviedok a noviel *Kamarát Jašek*. Rozvinul základné myšlienky naturizmu. Vedel využiť i cudzie podnety na vlastnú inšpiráciu. Vidieť to hlavne v románovej novele *Drak sa vracia*, ktorá patrí k základným dielam slovenského naturizmu. Je tiež autorom recenzií a kritík, najmä medzivojnovej prózy, úvah o umení, referátov o výtvarníkoch. Spolu so Štefanom Letzom zostavil *Slovenský literárny almanach* a vydal *Rukoväť dejín slovenskej literatúry*, ktorá plnila funkciu malého slovníka slovenských spisovateľov.

Veľký vplyv na jeho tvorbu mali viacerí autori európskej prózy, ako napr. Hermann Hesse, Henri Pourrat či Knut Hamsun. Okrem vlastnej tvorby sa venoval tiež prekladom, napr. z ruštiny.

## Dielo
* 1924 – *Les*, poviedka
* 1925 – *Náraz priam centrický*, poviedka
* 1930 – *Holé steny*, skica (len fragment)
* 1931 – *Dva kamenné dni*, novelistická črta
* 1931 – *Ábel Orphanides*, fragment
* 1931 – *Slovenský literárny almanach*
* 1932 – *Rukoväť dejín slovenskej literatúry*
* 1932 – *Ábel Jariabek*, fragment
* 1934 – *Šľachtické hniezdo*, preklad diela od I. S. Turgeneva
* 1937 – *Kamarát Jašek*, zbierka poviedok a noviel
* 1943 – *[[Drak sa vracia]]*, románová novela

## Referencie

## Literatúra
*  

## Iné projekty

## Externé odkazy
* Texty diel Dobroslava Chrobáka na webe Zlatý fond denníka SME
* 


Kategória:Slovenskí spisovatelia
Kategória:Slovenskí prozaici
Kategória:Slovenskí prekladatelia
Kategória:Pracovníci Československého rozhlasu
Kategória:Absolventi Českého vysokého učení technického
Kategória:Osobnosti z Hýb
Kategória:Úmrtia na rakovinu mozgu
Henrich I. (Východofranská ríša)

thumb|Henrichovi I. Vtáčnikovi prinášajú nemeckú kráľovskú korunu.
**Henrich I. Vtáčnik** (* 876, Mimileba, Východofranská ríša – † 2. júla 936, Memleben , Sasko-Anhaltsko), po nemecky *Heinrich der Finkler* alebo *Heinrich der Vogler*, bol saský vojvoda (912 – 936) a východofranský kráľ (919 – 936), zakladateľ tzv. saskej resp. ottonovskej dynastie kráľov a císárov rímskonemeckej ríše, ktorá sa definitívne sformovala pod vládou jeho syna Otta I. Na sklonku svojej vlády riešil zničujúce nájazdy maďarských kmeňov na územie východofranskej ríše. V roku 924 začal Maďarom platiť tribút a získaný pokoj využil na opevňovanie miest a budovanie silnej jazdeckej armády. V roku 933 platby ukončil a trestnou výpravou Maďarov porazil v bitke na Riade. Porážku Maďarov potom dokonal jeho syn Otto I., keď ich rozdrvil v bitke pri Lechu (955). Táto porážka definitívne rozhodla o tom, že sa Maďari usadili zhruba v dnešnom Maďarsku a ukončila ich výboje do západnej Európy.

## Pozri aj
* Zoznam východofranských kráľov, nemeckých kráľov a rímsko-nemeckých cisárov

## Zdroj

Kategória:Liudolfovci
Kategória:Narodenia v 876
Kategória:Úmrtia v 936
Kategória:Vládcovia Východofranskej ríše
Ostrov Wake

náhľad|Družicová snímka atolu
[náhľad|Háje [Kokosovník|kokosovej palmy na ostrove Wake]]

**Ostrov Wake** alebo (staršie) **Wake** (ang. *Wake Island*) je koralový atol v strednej časti Tichého oceána, na sever od Marshallových ostrovov. Pozostáva z troch koralových ostrovčekov (Wake, Wilkes a Peale) okolo centrálnej lagúny. Ide o nezačlenené zámorské územie (*unincorporated territory*) pod správou Spojených štátov. Územie si nárokujú aj Marshallove ostrovy.

Ostrov bol objavený roku 1568 španielskymi moreplavcami. K roku 1796 bol preskúmaný anglickým kapitánom W. Wakeom, pod ktorom dostal svoje meno. Roku 1898 ho anektovali Spojené štáty, ktoré tu roku 1935 zriadili vojenskú základňu. V rokoch 1941-1945 ostrov Wake okupovalo Japonsko, následne sa dostal pod zvrchovanosť USA.

Prístup na ostrov je obmedzený a všetky aktivity riadi United States Air Force, United States Army a Chugach McKinley, Inc., súkromná firma prevádzkujúca a obsluhujúca základne. Ostrov Wake má významnú námornú základňu a 3 000 m dlhú leteckú dráhu. Obyvateľstvo tvorí v podstate len vojenský personál. Ostrov je spravovaný náčelníkom základne.

## Dáta
* súradnice: 19°17′N 166°36′E
* rozloha (súše): 2,5 mi² ()
* pobrežná čiara: 12,0 mi ()
* podnebie: tropické, s občasnými tajfúnmi

## Referencie


## Iné projekty

Kategória:Ostrovy Tichého oceánu
Kategória:Krajiny Austrálie a Oceánie
Ernest Zmeták

Akademický maliar **Ernest Zmeták** (* 12. január 1919, Nové Zámky – † 13. máj 2004, Bratislava) bol slovenský maliar, grafik a ilustrátor. Patril k najvýznamnejším osobnostiam slovenského výtvarného života. Je autorom tympanónu priečelia Primaciálneho paláca v Bratislave. Inšpirovala ho predovšetkým slovenská ľudová kultúra.

## Život
V júli roku 1938 bol prijatý na pražskú Akadémiu výtvarných umení do ateliéru profesora Williho Nowaka. Vzhľadom na turbulentnú politickú situáciu nemohol však na štúdium nastúpiť (Akadémiu zatvorili). Štúdiá potom absolvoval na Vysokej škole výtvarných umení v Budapešti, kde študoval v oddelení monumentálneho maliarstva u Vilmosa Abu-Nováka, pôvodom z Moravy, ktorého si po ľudskej i odbornej stránke vysoko vážil. Jeho pedagógmi boli aj Béla Kontuly a István Szönyi. Už od začiatku svojej tvorby Ernest Zmeták jasne formuloval svoj výtvarný program. Absolvoval množstvo študijných ciest do zahraničia, no nikdy nepodľahol otrocky nijakým trendom. Jeho životnou láskou a stálou umeleckou inšpiráciou sa mu stalo Taliansko. V tvorbe vždy hľadal pravdu a neustále sa konfrontoval s ostatnými maliarmi. Nikdy neprestal najskôr dôsledne a do hĺbky študovať zobrazovaný objekt.

V roku 2004 mu prezident Slovenskej republiky Rudolf Schuster udelil Pribinov kríž I. triedy.

## Referencie

## Externé odkazy
*[Diela Ernesta Zmetáka v [SNG]]
*Životopis na nedbalka.sk

Kategória:Slovenskí maliari
Kategória:Slovenskí grafici
Kategória:Slovenskí ilustrátori
Kategória:Česko-slovenskí zaslúžilí umelci
Kategória:Osobnosti na slovenských poštových známkach
Kategória:Laureáti Pribinovho kríža I. triedy
Kategória:Osobnosti z Nových Zámkov
Moluky

right|300px|thumb|Mapa zobrazujúca Moluky

**Moluky** sú súostrovie v Indonézii.


Kategória:Ostrovy Indonézie
Intencionalita

**Intencionalita** môže byť:
*knižne: zameranie ľudského snaženia na určitý cieľ, zameranosť, zámernosť, úmyselnosť v správaní, konaní 
*v logickej sémantike: vlastnosť jazykových aktov spočívajúca v tom, že sa myšlienka nezameriava na slová, ale na predmety
*vo filozofii: pozri intencionalita (filozofia)
Severné Mariány

right|thumb|Vlajka
náhľad|Poloha

**Severné Mariány**, dlhý tvar: **Spoločenstvo Severných Marián** (*Commonwealth of the Northern Mariana Islands*), je 16 ostrovov v súostroví Mariány v Tichom oceáne, súčasť tzv. Území USA a v rámci nich „nezačlenené“ územie (unincorporated territory), územie s ustavujúcim aktom Kongresu (organized territory) a územie s postavením spoločenstva (commonwealth).

Rozloha: . Počet obyvateľov: 80 000, hlavne Polynézania. Správne stredisko: Garapan na ostrove Saipan. Hlavné odvetvia sú turizmus, tropické poľnohospodárstvo a rybolov.

## Poznámky
Dejiny pozri pod Mariány.

## Iné projekty
Intencionalita (filozofia)

**Intencionalita** je zameranosť aktu vedomia. Pôvodne v scholastike, u F. Brentana a vo fenomenologickej škole to bola zameranosť všetkých psychických aktov na nejaký predmet (reálny či ideálny). Podľa E. Husserla je to vlastnosť vedomia byť vždy vedomím. 

Kategória:Filozofické koncepty
Samoa

**Samoa** (-po anglicky) alebo **Sāmoa** (-po samojsky) môže byť:
*skupina 13 ostrovov sopečného pôvodu v Tichom oceáne (rozloha ), pozri Samoa (súostrovie)
*jeden z týchto dvoch štátov nachádzajúcich sa v tomto súostroví:
**Samoa (do roku 1997 Západná Samoa), pozri Samoa (štát)
**Americká Samoa (tzv. Východná Samoa)
Mariány

náhľad|vpravo|Hlavné vulkanické ostrovy Mariánskych ostrovov
**Mariány** alebo **Mariánske ostrovy** je súostrovie 17 ostrovov, nachádzajúce sa v západnej časti Tichého oceánu v Mikronézii. Súostrovie je vulkanického pôvodu a jednotlivé ostrovy sú obkolesené koralovými útesmi. Politicky sú rozdelené medzi Guam a Severné Mariány.

## Dejiny
Mariány objavil v roku 1521 Fernando Magalhaes. V roku 1667 si ich privlastnilo Španielsko a pomenovalo ich podľa španielskej kráľovnej Márie Anny Habsburskej (španielsky: Mariana de Austria). Do roku 1667 sa volalo Zlodejské ostrovy (*Ladrone Islands*), potom ešte až do 19. storočia neformálne (ale po španielsky, teda *Islas de los Ladrones*). Po španielsko-americkej vojne (1898) Španielsko postúpilo ostrov Guam Spojeným štátom a zvyšok predalo Nemecku. V roku 1914 nemecké ostrovy (Severné Mariány) obsadilo Japonsko a po skončení prvej svetovej vojny Spoločnosť národov ostrovy zverila Japonsku. Počas druhej svetovej vojny tu v roku 1944 bojovali americké a japonské vojská. USA sa chceli ostrovov zmocniť ako základne na nálety na Japonsko. Podarilo sa im to a práve odtiaľto leteli Enola Gay a Bockscar, lietadlá ktoré zhodili atómové bomby na Hirošimu a Nagasaki.

## Referencie

## Iné projekty

Kategória:Ostrovy Tichého oceánu
Polynézia

náhľad|Polynézia sa spravidla definuje ako územia v rámci tohto trojuholníka

**Polynézia** (z gr.: πολύς *veľa*, νῆσος *ostrov*, teda „Veľaostrovie“) je časť Oceánie. Do tejto veľkej skupiny ostrovov uprostred Tichého oceánu patrí okolo 1 000 ostrovov (počet sa mení podľa definície). V závislosti od definície má rozlohu asi 26 tis. km² alebo asi 43 tis. km².

Názov vytvoril Charles de Brosses v roku 1756 a pôvodne označoval všetky tichomorské ostrovy. Jules Dumont d’Urville ho zúžil na dnešné územie a zároveň zaviedol názvy Mikronézia a Melanézia.

Geograficky sa spravidla definuje ako trojuholník s vrcholmi na Havajských ostrovoch, Novom Zélande a ostrovoch Sala-y-Goméz (alebo na Veľkonočnom ostrove) - tieto ešte patria do Polynézie. No patrí sem aj Rotuma (dependecia Fidži), Tuvalu a Norfolk a príslušnosť novozélandských ostrovov k Polynézii je sporná. Zároveň ide aj o etnologický a antropologický pojem pre oblasť, ktorej pôvodné obyvateľstvo patrí do spoločnej etnokultúrnej rodiny (Polynézania).

Významné štáty a závislé územia vo vnútri 
*Havaj
*Samoa
*Americká Samoa
*z Kiribati: Pheonix a Line
*Tonga
*Tokelau
*Cookove ostrovy
*Niue
*Tuvalu
*Francúzska Polynézia
*Pitcairnove ostrovy
*Norfolk (sporné)
*Nový Zéland (sporné)
*Veľkonočný ostrov
*Sala-y-Goméz (sporné)

## Ďalšie časti Oceánie
*Melanézia
*Mikronézia (región)


Kategória:Austrália a Oceánia
Kategória:Ostrovy Tichého oceánu
Mikronézia

**Mikronézia** môže byť:
*časť Oceánie, pozri Mikronézia (región)
*štát v tejto časti Oceánie, pozri Mikronézia (štát)
Mikronézia (región)

náhľad|Mapa regiónu Mikronézia

**Mikronézia** (z gr. *μικρος* (malý) a *νησος* (ostrov), teda „Maloostrovie“) je časť Oceánie v Tichom oceáne zhruba medzi rovníkom a 20 stupňami severnej šírky a 130-180 východnej dĺžky. Skladá sa (v závisloti od definície) asi z 1440 - 1500 spravidla malých ostrovov a atolov a má rozlohu asi 3420 km2. Pôvodní obyvatelia sa označujú ako Mikronézania. 

Leží medzi Filipínami na západe, Indonéziou na juhozápade, Papuou-Novou Guineou a Melanéziou na juhu a Polynéziou na juhovýchode a východe.

Pojem zaviedol Jules Dumont d’Urville v roku 1831 (pozri pod Polynézia).

Do Mikronézie dnes patrí týchto 8 štátov a závislých území:
* 25px|Vlajka Mikronézie Mikronézia (rovnomenný štát);
* 25px|Vlajka Marshallových ostrovov Marshallove ostrovy;
* 25px|Vlajka Palau Palau;
* 25px|Vlajka Spojených štátov 25px|Vlajka Severných Marián Severné Mariány;
* 25px|Vlajka Nauru Nauru;
* 25px|Vlajka Kiribati Kiribati (okrem Phoenix a Line);
* 25px|Vlajka Spojených štátov 25px|Vlajka Guamu Guam.
* 25px|Vlajka Spojených štátov Ostrov Wake.

## Ďalšie časti Oceánie
*Polynézia
*Melanézia
Melanézia

náhľad|Mapa Melanézie
náhľad|Mapa

**Melanézia** (z gr.: μέλας *čierny*, νῆσος *ostrov*, teda „Čiernoostrovie“) je časť Oceánie na juhozápade Tichého oceána medzi rovníkom a 20 stupňami južnej šírky a 130170 stupňov východnej dĺžky. Rozloha spolu je asi . 

Hlavní obyvatelia sú tzv. Melanézania a na Novej Guinei Papuánci. Pojem Melanézania sa zdá byť z moderného pohľadu prekonaný a lepšie je ho nahradiť pojmami Austronézania a Papuánci (podľa jazykových rodín austronézske jazyky a papuánske jazyky).

Pojem prvý raz použil Jules Dumont d’Urville v roku 1832 (pozri pod Polynézia).

Nachádza sa severne a severovýchodne od Austrálie. Patria sem nasledujúce ostrovy:
* jadro Melanézie (obyvatelia sa sami považujú za Melanézanov):
** Bismarckovo súostrovie (časť Papuy-Novej Guiney)
** Fidži
** Nová Kaledónia
** Nová Guinea (záp. časť súčasť Indonézie, vých. časť súčasť Papuy-Novej Guiney)
** Moluky (súčasť Indonézie)
** Šalamúnove ostrovy (záp. časť súčasťou Papuy-Novej Guiney, vých. časť britské územie)
** Ostrovy Torresovho prielivu
** Vanuatu (bývalé Nové Hebridy)
* ostatná Melanézia (obyvatelia majú rôznych praotcov):
** Flores (súčasť Indonézie)
** Nauru
** Sumba (súčasť Indonézie)
** Timor (časť súčasť Indonézie, časť štát Východný Timor)
** Tonga

Aj ďalšie ostrovy na západ of Novej Guiney, napríklad Halmahera, Alor a Pantar sa niekedy považujú za súčasť Melanézie.

## Ďalšie časti Oceánie
* Polynézia
* Mikronézia (región)

## Iné projekty

## Externé odkazy
* UNSD Methodology – Standard country or area codes for statistical use (M49)
* Polynesian origins: Insights from the Y chromosome
* Independent Histories of Human Y Chromosomes from Melanesia and Australia
* Bird checklists for Melanesian islands 
* Anglican historical texts related to Melanesia
* Ancient humans, dubbed 'Denisovans', interbred with us 
* Long strand of DNA from Neanderthals found in people from Melanesia

Kategória:Austrália a Oceánia
Kategória:Ostrovy Tichého oceánu
Nová Guinea

**Nová Guinea** (po indonézsky *Irian*, v minulosti často *Papua*) je druhý najväčší ostrov sveta nachádzajúci sa nad Austráliou v Melanézii, ktorý je dnes politicky rozdelený medzi Indonéziu (provincie Západný Irian Jaya a Papua) v západnej časti a jadrom štátu Papua-Nová Guinea vo východnej časti. 

## Charakteristika
Ostrov od Austrálie oddeľuje Torresov prieliv. Stred ostrova zaberá mohutná Centrálna vysočina, ktorá sa delí na časti: Pegung Tamrau, Pegunung Maoke, Pegunung, Star, Müllerove vrchy, Vrchy Owena Stanleyho. Menšie pohorie sa ťahá aj pozdĺž severného pobrežia, inak je pobrežie močaristé s tropickými lesmi. Povrch pokrývajú zväčša tropické lesy. Obyvatelia sú Papuánci hovoriaci papuánskymi jazykmi. 
Významné rieky na ostrove sú Sepik, Ramu a Fly.

## Iné projekty

Kategória:Ostrovy Tichého oceánu
Kategória:Papua-Nová Guinea
Kategória:Ostrovy Indonézie
Nové Hebridy

**Nové Hebridy** môže byť:
* starý názov štátu Vanuatu (bývalého kondomínia), pozri Nové Hebridy (štát)
* súostrovie, zhodné s územím štátu Vanuatu, pozri Nové Hebridy (súostrovie)
Papua

**Papua** je:
*neoficiálny názov ostrova Nová Guinea
*dnešná indonézska provincia v západnej polovici ostrova Nová Guinea, pozri Papua (indonézska provincia)
*bývalé austrálske územie na juhovýchode Novej Guiney, ktoré roku 1973 získalo samosprávu a roku 1975 sa stalo súčasťou štátu Papua-Nová Guinea, pozri Papua (austrálske územie)

## Pozri aj
*Papua-Nová Guinea
Indopacifické jazyky

**Indopacifické jazyky** je návrh (hypotéza) genetického zoskupenia jazykov podľa Greenberga z roku 1971. Zahŕňa to, čo sa v iných klasifikáciách ozančuje ako papuánske jazyky, (severné) andamanské jazyky a tasmánske jazyky. 

Greenberg toto zoskupenia nazýva „fyla“ a delí ho na 14 jazykových „rodín“. Toto zoskupenie nie je všeobecne akceptované, ale príbuznosť severných andamanských jazykov so západopauánskymi jazykmi sa považuje za pravdepodobnú.

Delenie je nasledovné:

:;Tasmánske
*Tasmánske jazyky
:;Andamanské
*Andamanské jazyky (možno len severné)
:;Jadrové novoguinejské
*Stredonovoguinejské jazyky
**jazyky Kapauku-Baliem
**jazyky Vysočín
**jazyky Huon
*Severonovoguinejské jazyky
*Juhonovoguinejské jazyky
*Juhozápadonovoguinejské jazyky
:;Západopapuánske
*Západonovoguineské jazyky
*Severohalmaherské jazyky
*Timorsko-alorské jazyky
:;Východonovoguinejské
*Východonovoguinejské jazyky
:;Severovýchodnonovoguinejské
*Severovýchodnonovoguinejské jazyky
:;Tichomorské
*Bougainvilleské jazyky
*Jazyky Novej Británie
*Stredomelanézske jazyky
**Jazyky stredných Šalamúnových ostrovov
**Jazyky ostrova Santa Cruz

## Externé odkazy
*Map of Indo-Pacific languages

Kategória:Jazyky
Austrália a Oceánia

right|thumb|Ortografická projekcia, v strede Wallis a Futuna

**Austrália a Oceánia** (iné názvy: **[[Oceánia]]** v širšom zmysle, zriedkavo **Austronézia**, nepresne **Austrália**) je svetadiel pozostávajúci z toho, čo sa v alternatívnych deleniach označuje ako svetadiely Austrália a Oceánia. Je to (aj spolu s Oceániou) plochou najmenší svetadiel.

Je to zemepisný a kultúrny celok, ktorý sa rozkladá v Tichom oceáne. Pojem bol vytvorený skôr z politických a iných dôvodov, lebo tektonicky Austrália tvorí samostatný kontinent. 

Iné podrobnosti pozri pod Austrália (svetadiel) a Oceánia (ostrovy).

## Geografia
### Geografické rekordy
* Rozloha: 8,9 mil. km²
* Počet obyvateľov: 35 miliónov
* Hustota obyvateľstva: 3,9 obyv. na km²
* Priemerná výška: 
* Najvyšší vrchol: Puncak Jaya, Nová Guinea, Indonézia, 
* Najväčšia rieka: Murray, Austrália, dĺžka 
* Najväčšie jazero: Eyrovo jazero, Austrália, 
* Najväčšie štáty, rozloha:
** Austrália 
** Papua-Nová Guinea 
** Nový Zéland 
* Najväčšie mestá (obyvateľov):
** Sydney 4 250 000
** Melbourne 3 611 000
** Brisbane 1 546 000
** Perth 1 375 000

## Štáty a závislé územia

## Galéria

Oceania satellite.jpg|Austrália a Oceánia na satelitnej snímke
Oceania.jpg|Mapa
Members of Pacific Island Forum.svg|Správne členenie
Oceanias Regions.png|Regióny


## Zdroje

## Externé odkazy
* http://www.prb.org/pdf04/04WorldDataSheet_Eng.pdf 


Kategória:Ostrovy Tichého oceánu
Ďurova skala

**Ďurova skala** () je vrch v juhozápadnej časti Kremnických vrchov v geomorfologickom podcelku Jastrabská vrchovina. Leží medzi obcami Dolná Ves, Nevoľné a Bartošova Lehôtka na Strednom Slovensku v okrese Žiar nad Hronom.

Ku kopcu sa viaže povesť.

## Referencie

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Vrchy pod 1000 metrov na Slovensku
Kategória:Vrchy v okrese Žiar nad Hronom
Kategória:Bartošova Lehôtka
Oceánia (ostrovy)

**Oceánia** je súhrnný názov všetkých ostrovov v Tichom oceáne medzi (vrátane) Palau, Novou Guineou, Novou Kaledóniou, Novým Zélandom, Sala-y-Goméz (resp. podľa niektorých názorov Veľkonočným ostrovom), Havajom, Midwayom a Wakeom. Niekedy sa Oceánia považuje za svetadiel.

Často sa ako pojem spája s Austráliou do jedného svetadielu, nazývaného Oceánia v širšom zmysle alebo Austrália a Oceánia - pozri Austrália a Oceánia.

## Charakteristika
thumb|Mapa Oceánie
Celková rozloha: 1,232 miliónov km2. Väčšina ostrovov je koralového alebo vulkanického pôvodu. Typická je silná tektonická činnosť s častými zemetraseniami, činnými sopkami, gejzírmi a teplými prameňmi. Podnebie je zväčša tropické, najjužnejšie ostrovy sú v miernom teplom podnebí. Zrážky sú výdatné, rastlinstvo bujné. Na niektorých ostrovoch sú vlhké tropické lesy (Nová Guinea). Obyvatelia lovia ryby, perly, korytnačky, pracujú v cestovnom ruchu alebo pestujú tropické plodiny (banány, ananásy, chlebovník, kakaovník a pod.). Ostrovy sú významné pre námornú dopravu. Na mnohých sú aj vojenské základne.

## Členenie podľa štátov
### Nezávislé štáty
*Fidži
*Indonézia (len ostrov Nová Guinea a okolie)
*Kiribati
*Marshallove ostrovy (pridr. štát USA)
*Mikronézia (pridr. štát USA)
*Nauru
*Nový Zéland (sporné)
*Palau (pridružený štát USA)
*Papua-Nová Guinea
*Samoa
*Šalamúnove ostrovy
*Tonga
*Tuvalu
*Vanuatu

### Závislé územia
* **USA**: Americká Samoa, Guam, Havaj, Midway, Severné Mariány, Ostrov Wake 
* **Francúzsko**: Francúzska Polynézia, Nová Kaledónia, Wallis a Futuna 
* **Spojené kráľovstvo**: Pitcairnove ostrovy 
* **Nový Zéland**: Cookove ostrovy, Niue, Tokelau 
* **Čile**: Sala-y-Goméz (sporné), Veľkonočný ostrov (Rapa Nui)

## Členenie podľa regiónov
*Melanézia
*Mikronézia
*Polynézia 
*Nový Zéland (s okolím; často zaraďovaný do Polynézie, alebo aj do svetadielu Austrália)

Kategória:Austrália a Oceánia
Kategória:Ostrovy Tichého oceánu
Alopécia

**Alopécia** je nenákazlivá autoimunitná choroba spôsobujúca vypadávanie vlasov. Príčiny sú rôzne: dedičné, stres, nesprávne stravovanie.

Rozpoznávame viacero druhov alopécií:

* *Alopecia areata* - označuje vypadávanie vlasov v zhlukoch na ľubovolnom mieste na tele
* *Alopecia totalis* - úplná strata vlasov na skalpe
* *Alopecia universalis* - úplná strata vlasov a ochlpenia na tele
* *Alopecia barbae* - strata tvárového ochlpenia u mužov hlavne v oblasti brady
* *Alopecia mucinosa*
* *Androgénna alopécia* - tiež známa ako mužská plešina. Ztenčovanie vlasov až do štádia takmer úplnej priesvitnosti. Je považovaná za dedičnú.
* *Trakčná alopécia* - je dôsledkom fyzickej námahy vlasov, napríklad môže byť spôsobená dlhodobým nosením čiapky, ktorá šúcha o časť hlavy, alebo sa často vyskytuje u žien ako dôsledok pre vlasy namáhavého účesu
* *Anagénne effluvium* - vypadávanie vlasov spôsobené chemikáliami podobnými tým, ktoré sa používajú pri liečení rakoviny. Takisto ho môžu spôsobovať omnoho rozšírenejšie lieky. Vlasy obyčajne opäť narastú po ukončení ich podávania.
* *Jazvová alopécia* - forma alopécie, ktorá zanechá zjazvenú kožu na mieste vypadávania vlasov.


Kategória:Dermatológia
Kategória:Choroby kože
Příběhy obyčejného šílenství

***Příběhy obyčejného šílenství*** je koprodukčný (česko-slovensko-nemecký) film natočený podľa rovnomennej divadelnej hry Petra Zelenku. 

Komediálna love story o rôznych podobách lásky.

* Architekt: Ondřek Nekvasil
* Návrhy kostýmov: Martin Chocholoušek
* Strih: David Charap
* Vedúci výroby: Petr Chajda, Tomáš Hoffman, Karl Baumgartner, Ernst Szebedits, Silvia Dubecká
* Premiéra na Slovensku: 14. apríl 2005

Kategória:České filmové komédie
Kategória:Slovenské filmové komédie
Kategória:Nemecké filmové komédie
Kategória:Filmy podľa názvu
Kategória:Filmy z 2005
Román pro ženy

***Román pro ženy*** je česká filmová komédia natočená podľa rovnomenného románu Michala Viewegha. Hlavnú rolu Laury stvárnila slovenská herečka Zuzana Kanócz, rolu Laurinej matky, ktorá neznáša Čechov, si zahrala Simona Stašová a rolu Olivera alias Pažouta, ktorý je súčasným galantným milencom Laury a niekdajším milencom jej matky, si zahral Marek Vašut, rolu kamarátky Ingrid, ktorá neznáša mužov si zahrala Ladislava Něrgešová a rolu babičky stvárnila Stella Zázvorková. Piesne vo filme spievala skupina Support Lesbiens a Iva Frühlingová.

## Dej

Laura si ako obyčajne len tak zabehne k svojej obľúbenej kaderníčke a jej, jej kolegyniam a všetkým divákom počas strihania, farbenia a fúkania povie svoj "životný príbeh", v ktorom postupne poznávame doterajších Lauriných partnerov, až sa dostaneme k tomu osudovému, Oliverovi (Marek Vašut), bohémskemu štyridsiatnikovi z reklamnej branže. Ani zistenie, že ide o dávneho milenca Laurinej mamy (Simona Stašová), oboch neodradí od vzťahu plného vášne. Podobne ako Laura (Zuzana Kanócz), tak aj jej ovdovelá mama sa snaží nájsť muža, ktorý však musí spĺňať jej náročné požiadavky. V prvom rade by to nemal byť Čech (s tými Jana pre ich "buranizmus" úplne skoncovala), musí mať rád všetky národnosti, nesmie mať v obľube zbrane, nesmie byť proti potratom a pod. Jana je žena svetaznalá (polovicu svojich replík má v angličtine alebo vo francúzštine), elegantná a z titulu svojho veku by už mala byť dostatočne uvedomelá. Ale v podstate je rovnako bláznivá ako jej o dvadsať rokov mladšia dcéra. V ďalšej vedľajšej roli sa objavuje Miroslav Donutil ako Laurin a Janin sused Žemla, ktorému je po väčšinu filmu vyhradený k hereckým prejavom len balkón. Jeho smutná postava (má chorú manželku, ktorú možno vo filme len počuť), ale dobre kontrastuje s bujarou náturou jeho susediek, ktoré na balkóne neustále sušia svoju čipkovú bielizeň, prípadne oslavujú Deň vďakyvzdania...

## Ďalšie informácie
* Architekt: Petr Fořt
* Návrhy kostýmov: Jitka Matiášková
* Strih: Jan Mattlach
* Vedúci výroby: Petr Chajda, Tomáš Hoffman, Petr Zempliner, Ondřej Zach
* Premiéra na Slovensku: 16. jún 2005

## Externé odkazy
* ČSFD.cz - Román pro ženy (česky)

Kategória:České filmové komédie
Kategória:Filmy podľa názvu
Kategória:Filmy z 2005
Kategória:Filmy podľa románu
Pau del Rosso

**Pau del Rosso** (17. stor.) bol katalánsky politik a v rokoch 1650 - 1654 predseda katalánskej Generalitat.

## Pozri aj
* Zoznam predsedov katalánskej Generalitat

## Iné projekty

Kategória:Katalánski politici
Simona Stašová

**Simona Stašová** (* 19. marec 1955, Praha) je česká herečka. Dcéra herečky Jiřiny Bohdalovej.

## Život
Po dvojročnom štúdiu hudobno-dramatického odboru na Štátnom konzervatóriu v Prahe prešla na DAMU. V roku 1976 pôsobila v Jihočeskom divadle v Českých Budějoviciach. V rokoch 1976&nbsp;–&nbsp;1990 bola členkou Divadla E. F. Buriana v Prahe a od roku 1993 je členkou Divadla ABC v Prahe. Hosťuje aj na iných pražských a mimopražských divadelných scénach. V televízii hrala vo seriáloch *[[Žena za pultem]]* (1977), *[[Arabela]]* (1979), *[[Lietajúci Čestmír]]* (1984), *Sanitka* (1984), *Přítelkyně z domu smutku* (1992), *Pomalé šípy* (1993), *Když se slunci nedaří* (1995), *O ztracené lásce* (2002), *Místo nahoře* (2003), *I ve smrti sami* (2004), *Náves* (2006). 

Dvakrát bola nominovaná na Českého leva za najlepší ženský výkon vo vedľajšej úlohe (*[[Pelíšky]]* a *[[Román pro ženy]]*).

## Filmografia
* 1975: Mys dobré naděje (Wanda)
* 1975: Tak láska začíná (Mihule)
* 1976: Parta hic (Marie)
* 1979: Jak rodí chlap (Erika)
* 1981: Buldoci a třešně (servírka)
* 1982: Neúplné zatmění (sestra)
* 1985: Pětka s hvězdičkou (paní Hanáčková)
* 1989: Blázni a děvčatká
* 1989: Nemocný bílý slon (Říhová)
* 1989: Příběh '88 (Jitka)
* 1990: Pražakům, těm je hej (sekretárka)
* 1999: Pelíšky (Šebková)
* 2000: Musíme si pomáhat (Libuše Šimáčková)
* 2000: Oběti a vrazi (Doubravová)
* 2001: Babí léto (Marcela)
* 2005: Štěstí (Součková)
* 2005: Krev zmizelého (Šiclová)
* 2005: Román pro ženy (matka Jana)
* 2006: Všechno nejlepší! 

## Externé odkazy
* Simona Stašová na stránkach csfd

Kategória:České dabingové herečky
Kategória:České divadelné herečky
Kategória:České filmové herečky
Kategória:České televízne herečky
Kategória:Držitelia Ceny Thálie
Kategória:Absolventi Akadémie múzických umení v Prahe
Kategória:Osobnosti z Prahy
Plešina

**Plešina** je označenie pre miesto na hlave pôvodne zarastené vlasmi, ktoré ale časom vypadali. Typy plešín sa delia podľa viacerých kritéríi : rozsahu, tvaru, umiestnenia. Plešina je dôsledkom nenákazlivého ochorenia vypadávania vlasov - alopécie.

## Iné projekty

Kategória:Alopécia
Saki (spisovateľ)

right|thumb|150px|Hector Hugh Munro
**Saki**, pôvodným menom **Hector Hugh Munro** (* 18. december 1870 Akyab, Mjanmarsko – † 14. november 1916, Beaumont-Hamel, Francúzsko) bol britský spisovateľ, zahynul v prvej svetovej vojne.

## Diela
* 1900: *[[The Rise of the Russian Empire]]*
* 1902: *[[Not-So-Stories]]*
* 1902: *[[The Westminster Alice]]* (with F. Carruthers Gould)
* 1904: *[http://www.gutenberg.net/etext01/rgnld10.txt Reginald] *
* 1910: *[http://www.gutenberg.net/etext99/rgrus10.txt Reginald in Russia] *
* 1911: *[http://www.cs.cmu.edu/~rgs/clovis-table.html The Chronicles of Clovis]*
* 1912: *[http://www.gutenberg.net/etext96/nbrbl10h.htm The Unbearable Bassington] *
* 1914: *[http://www.gutenberg.net/etext95/beast10.txt Beasts and Super-Beasts] *
* 1914: „The East Wing “ (short story, in *[[Lucas's Annual]]*)
* 1914: *[[When William Came]]*
* 1923: *[http://www.gutenberg.net/etext98/toypc10.txt The Toys of Peace] *
* 1924: *[[The Square Egg and Other Sketches]]*
* 1924: „The Watched Pot“ (play, with Cyril Maude)
* 1926-1927: *The Works of Saki* (8 vols.)
* 1930: *Collected Stories*
* 1933: *Novels and Plays*
* 1934: *The Miracle-Merchant* (in *One-Act Plays for Stage and Study 8*)
* 1950: *The Best of Saki* (ed. by Graham Greene)
* 1963: *The Bodley Head Saki*
* 1981: *Saki* (by A.J. Langguth, includes six uncollected stories)
* 1976: *The Complete Saki*
* 1976: *Short Stories* (ed. by John Letts)
* 1995: *The Secret Sin of Septimus Brope, and Other Stories*

## Iné projekty

Kategória:Narodenia v 1870
Kategória:Úmrtia v 1916
Kategória:Britskí spisovatelia
Západný Timor

**Západný Timor** je politický región, ktorý zahŕňa západnú polovicu ostrova Timor (s výnimkou geograficky izolovaného okresu Oecussi-Ambeno, ktorý je politicky súčasťou Východného Timoru). Politicky je súčasťou indonézskej provincie Nusa Tenggara Timur. Hlavné mesto a hlavný prístav je Kupang. Rozloha súše je . Zvyšok ostrova tvorí štát Východný Timor.

Počas koloniálneho obdobia bol známy ako **Holandský Timor**, v rokoch 1949 - 1975 **IndonézskyTimor**.

## Referencie

## Iné projekty

## Externé odkazy
* Academia NTT: Institute of East Nusa Tenggara Studies – West Timor 
* West Timor overview

Kategória:Indonézia
Kategória:Dejiny Holandska
Olympskí bohovia

**Olympskí bohovia** boli v gréckej mytológii hlavnými bohmi gréckeho panteónu, sídliacimi na vrchu Olymp. V rôznych obdobiach, bolo až 17 bohov považovaných za olympských, ale nikdy nie viac ako dvanásť naraz. Preto boli nazývaní aj „dodekatheon“ (gr: δωδεκα, dodeka, "dvanásť" + θεον, theon, „bohov“). Zeus, Héra, Poseidón, Áres, Hermes, Hefaistos, Afrodita, Aténa, Apolón a Artemis boli vždy považovaní za olympských bohov. Héba, Hélios, Hestia, Demeter, Dionýzos, Hádes a Persefona sa postupne menili a dopĺňali dvanástku.

* Zeus je najmocnejší spomedzi všetkých bohov, vládca Olympu, boh počasia (boh hromu a blesku).
* Poseidón, spolu s Hádesom dvaja najvyššie postavení bohovia po Diovi, boh oceánov a morí.
* Hádes, spolu s Poseidónom dvaja najvyššie postavení bohovia po Diovi, boh podsvetia.
* Aténa je bohyňa múdrosti, umení, vnútornej krásy, vzdelania a stratégie.
* Ares je boh vojny.
* Eros je boh lásky.
* Artemis je bohyňa lovu, zvierat, plodnosti a cudnosti.
* Hefaistos je bohom ohňa, zručnosti, remeselníkov.
* Apolón je bohom svetla a slnka, tanca, hudby, medicíny, lukostreľby, básníctva a proroctiev.
* Hermes je bohom cestovateľov, pastierov, zlodejov a tiež je poslom bohov.
* Afrodita je bohyňa lásky, vonkajšej krásy a príťažlivosti.
* Héra je manželkou Dia, bohyňa manželstva a vernosti.
* Demeter je bohyňou zeme a roľníctva.
* Dionýzos je najmladší z bohov olympu a je bohom divadla, vína, opitosti a hýrenia.
* Hélios je titanským zosobnením slnka.
* Persefona je bohyňou podsvetia, flóry a poľnohospodárstva. (dcéra Demeter, manželka Háda)
* Héba je bohyňou mladosti.
* Íris je bohyňa dúhy a tiež označovaná ako posol bohov.
* Thaumas je bohom všetkých prírodných morských a nebeských úkazov vychádzajúcich z mora.
* Nike je bohyňou víťazstva.
* Hekaté je bohyňa kúziel, križovatiek a ciest.
*Hestia je bohyňa a ochrankyňa domáceho/rodinného krbu, obcí i štátov.

## Pozri aj
*Grécka mytológia

## Externé odkazy
* Rodostrom antických bohov a hrdinov

Kategória:Grécki bohovia
Kategória:Grécka mytológia
Kategória:Kultúra v Grécku
Právna skutočnosť

**Právne skutočnosti** sú podmienky či predpoklady, ustanovené právnou normou, ktoré determinujú vznik, zmenu a zánik právnych vzťahov. Delia sa na subjektívne a objektívne (pozri nižšie).

Delenie právnych skutočností: 
* **subjektívna právna skutočnosť** (synonymá: právne relevantné konanie, konanie, právne konanie v širšom zmysle; najmä v súkromnom práve: úkon, právny úkon v širšom zmysle) - toto je právna skutočnosť, ktorá je prejavom vôle ľudí: 
** konanie podľa práva (synonymá: neprotiprávne konanie, dovolené konanie, právne konanie v užšom zmysle, najmä v súkromnom práve: právny úkon v užšom zmysle):
*** právny úkon v najužšom (a najčastejšom) zmysle - napr. zmluva, závet
*** vytvorenie veci alebo diela (synonymum: reálny akt)  - napr. namaľovanie obrazu
*** individuálny právny akt (v užšom zmysle len konštitutívny individuálny právny akt, t.j. zakladajúci nové práva a povinnosti) 
** protiprávne konanie (synonymá: delikt v širšom zmysle, nedovolené konanie, zakázané konanie, najmä v súkromnom práve: protiprávny úkon):
*** zavinené protiprávne konanie (synonymum: delikt v užšom zmysle)
*** nezavinené protiprávne konanie.
* **objektívna právna skutočnosť** - toto je právna skutočnosť, ktorá vzniká nezávisle od vôle ľudí:
** právna udalosť - právne udalosti sú prírodné a spoločenské javy mimo ľudského správania, napr. zničenie knihy pri požiari
** právna domnienka a fikcia - napr. prezumpcia neviny, prezumpcia znalosti práva atď. 

## Pôvodný zdroj
* Jozef Prusák: Teória práva, Bratislava, 1999, ISBN 80-7160-113-6
* Ján Lazar: Základy občianskeho hmotného práva, 2004 ISBN 80-8904-789-0

## Externé odkazy
* Moderné delenie právnych skutočností v súkromnom práve (právní čin znamená právne konanie, právní jednání znamená právny úkon v najužšom zmysle )]

Kategória:Právo
Metropolitné Francúzsko

right|thumb|Metropolitné Francúzsko a ďalšie francúzske územia vo svete.

**Metropolitné Francúzsko** () je pojem, ktorým sa označuje európska časť Francúzska, vrátane priľahlých ostrovov, a často aj vrátane Korziky.

Na Korzike označujú zostávajúcu európsku časť Francúzska ako **kontinentálne Francúzsko** (*la France continentale*) alebo zjednodušene *le Continent*.

Francúzska republika sa skladá aj z mimoeurópskych území, ktoré bývajú označované ako Zámorské Francúzsko (hovorovo DOM-TOM, čo je skratka podľa starého systému platného zhruba do začiatku 21. storočia, v ktorom väčšina z týchto území bola tzv. zámorské územie (TOM) alebo zámorský departement (DOM).

Kategória:Francúzsko
Antarktický zmluvný systém

thumb|right|Výskumné stanice a teritória na Antarktíde (2002).

**Antarktický zmluvný systém** (, skrátene *ATS*), je označenie pre Antarktickú zmluvu (1959) a súvisiace a nádväzné dohody a zmluvy, regulujúce vzťahy medzi štátmi v oblasti Antarktídy. 

Na účely ATS je Antarktída definovaná ako územie južne od 60. rovnobežky. 

## Súčasti
Základom je tzv. Antarktická zmluva (Antarktická zmluva o mierovej vedeckej spolupráci a demilitarizácii), podpísaná roku 1959 dvanástimi štátmi vrátane Sovietskeho zväzu a Spojených štátov amerických, ktorá vstúpila do platnosti roku 1961. Zaručuje ochranu prírody Antarktídy, slobodu vedeckého výskumu v tejto oblasti a vylúčenie vojenskej aktivity na tomto kontinente. Bola prvou zmluvou počas studenej vojny, ktorá obmedzovala vojenskú moc. Pozastavila územné nároky štátov na Antarktídu.

Ďalšie časti sú: okolo 200 dohôd - odporúčaní a opatrení, ktoré boli prijaté na konzultatívnych schôdzkach ATCM (Antarctic Treaty Consultative Meetings), Protokolu o ochrane životného prostredia Antarktídy k Zmluve o Antarktíde a ďalších medzinárodných dohôd (napr. ochrana tuleňov, antarktických morských živočíchov a pod.) Napr: 
* Dohoda o ochrane fauny a flóry Antarktídy (Agreed Measures for the Conservation of Antarctic Fauna and Flora) (1964) (platnosť od 1982)
* Konvencia o ochrane antartických tuleňov (The Convention for the Conservation of Antarctic Seals) (1972)
* Konvencia o ochrane živých morských zdrojov Antarktídy (The Convention for the Conservation of Antarctic Marine Living Resources) (1980)
* Konvencia o úprave aktivít v oblasti antartických nerastných zdrojov (The Convention on the Regulation of Antarctic Mineral Resource Activities) (1988) (podpísaná v roku 1988, ale potom zamietnutá a teda neplatná)
* Protokol o ochrane prírodného prostredia Antarktídy a Dohoda o zákaze ťažby nerastných surovín do roku 2041 (The Protocol on Environmental Protection to the Antarctic Treaty…) (1991) (platnosť od 1998)

## Pozri aj
* Územné nároky na Antarktídu

## Externé odkazy
* Zmluva o Antarktíde - úplné znenie Zmluvy o Antarktíde na anglickej Wikisource
* Medzinárodnoprávne postavenie Antarktídy a ochrana jej životného prostredia  - článok na servere national-geographic.cz

Kategória:Antarktída
Kategória:Medzinárodné zmluvy
Kategória:Medzinárodné zmluvy o životnom prostredí
Kategória:Medzinárodné právo
Svätý Martin (ostrov)

thumb|Poloha ostrova
thumb|Politické rozdelenie Svätého Martina
thumb|Airbus A330 spoločnosti Corsairfly nad plážou Maho pri pristávaní na letisku ''Princess Juliana International Airport'' v holandskej časti ostrova
**Svätý Martin** (, ) je tropický ostrov v Karibskom mori, približne  východne od Portorika. 

Jeho územie () je rozdelené medzi štáty Francúzsko a Holandsko. Južná časť patriaca Holandsku sa nazýva *[[Sint Maarten]]* a je časťou Holandského kráľovstva; severná francúzska časť sa nazýva *[[Saint-Martin (zámorská správna korporácia)|Saint-Martin]]* a je samostatnou zámorskou správnou korporáciou Francúzska (do januára 2007 bola voľnou súčasťou francúzskeho zámorského departementu a regiónu Guadeloupe). 

Je to najmenšie obývané územie rozdelené medzi štáty (nerátajúc jazerá, ktoré ležia na hraniciach Spojených štátov a Kanady).

V južnej, holandskej časti ostrova sa nachádza letisko *Princess Juliana International Airport*, ktoré je svetoznáme svojím netradičným letovým koridorom pre prílet lietadiel. Keďže prah  dráhy leží v bezprostrednej blízkosti pobrežia, lietadlá pristávajúce smerom od mora prelietavajú pláž Maho a priľahlú cestu vo veľmi nízkej výške – 10 až 20 metrov nad hlavami ľudí. Vstup na pláž je na vlastnú zodpovednosť.

## Iné projekty
 

Kategória:Guadeloupe
Kategória:Holandsko
Kategória:Ostrovy Francúzska
Kategória:Ostrovy Holandska
Kategória:Holandské Antily
Kategória:Sint Maarten
Kategória:Saint Martin
Marec 2006

## Úmrtia
* 4. marec – Peter Oremus, slovenský politik, poslanec NR SR (* 1950)
* 5. marec – Vladimír Valach, slovenský diplomat, ekonóm a spisovateľ (* 1937)
* 11. marec – Slobodan Milošević, bývalý srbský a juhoslovanský prezident (* 1941)
* 12. marec – Jurij Brězan, lužickosrbský spisovateľ (* 1916)
* 22. marec – Pierre Clostermann, najúspešnejší francúzsky stíhací pilot počas 2. svetovej vojny na západnom fronte, letecké eso (* 1921)
* 23. marec – Pío Leyva, kubánsky hudobník, člen zoskupenia Buena Vista Social Club (* 1917)
* 26. marec – Angelo d’Arrigo, taliansky znalec vtákov, pilot rogala a padákového klzáku (* 1961)
* 27. marec – Stanisław Lem, poľský spisovateľ (* 1921)
* 27. marec – Rudolf Vrba, slovenský profesor farmakológie a terapeutiky (* 1924)

## Astronómia a kozmonautika

## Politika

Kategória:2006
Oliva

**Oliva** môže byť:
* rod rastlín z čeľade olivovitých, staršie olivovník, pozri oliva (rod)
* plod olivy európskej, pozri oliva (plod)
* druh morského slimáka s farebnou ulitou, pozri oliva (slimák)
* anatomická štruktúra predĺženej miechy, pozri pod predĺžená miecha
* rukoväť v kovaní okna, ktorá sa používa na otváranie a zatváranie okenných krídiel, pozri oliva (okno)
* oliveta
* iný predmet podobný olive, napríklad gombík
* potok v okrese Malacky, pozri Oliva (potok)
* sieť čerpacích staníc pohonných hmôt, pozri Oliva (sieť čerpacích staníc)

## Pozri aj
* Pavol Ušák-Oliva, slovenský básnik
1963 vo vede

V roku 1963 sa udialo mnoho vo **[[veda|vede]]** a **[[technika|technike]]**, niektoré udalosti sú uvedené tu.

## Udalosti
### Technika
* Douglas Engelbart vynašiel počítačovú myš
* 16. jún - Valentina Vladimirovna Tereškovová, ruská kozmonautka, ako prvá žena vzlietla do vesmíru na kozmickej lodi Vostok 6.

### Fyzika
* D. H. Frisch a Jeffery H. Smith dokázali spomalenie pohybu mezómov počas rádioaktívneho rozpadu. (Pozri Einsteinovu špeciálnu teóriu relativity a všeobecnú teóriu relativit).

## Ocenenie
*Nobelova cena za chémiu - Karl Ziegler a Giulio Natta za ich objavy vzťahujúce sa na vyššie polyméry
*Nobelova cena za fyziku - Eugene Paul Wigner, Maria Goeppertová-Mayerová a Johannes Hans Daniel Jensen
*Nobelova cena za fyziológiu alebo medicínu - Sir John Carew Eccles, Alan Lloyd Hodgkin a Andrew Fielding Huxley

## Narodenia
* 6. august - Kevin Mitnick, americký počítačový haker
* 23. november - Troy Hurtubise, kanadský vynálezca

## Úmrtia
* 18. január - Edward Charles Titchmarsh, britský matematik (*1899)
* 6. apríl - Otto Struve - ruský astronóm (*1897)
* 2. jún - Yves Le Prieur - francúzsky korvetný kapitán a vynálezca
* 11. máj - Herbert Spencer Gasser, americký fyziológ, Nositeľ Nobelovej ceny za fyziológiu alebo medicínu (*1888)

Kategória:1963
Juraj Valach

**Juraj Valach** (* 1. február 1989, Topoľčany) je slovenský hokejista hrajúci na poste obrancu.

## Klubový hokej
Juraj Valach sa narodil v Topoľčanoch je však odchovancom tímu HKm Zvolen. Nastupoval zaň v juniorských a dorasteneckých ligách ako aj za A tím. Pred sezónou 2006/2007 odišiel Valach do kanadskej juniorskej ligy WHL, keď si ho z 20. miesta CHL draftu vybral tím Tri-City Americans. V tíme odohral jednu sezónu, ale v roku 2007 ho Tri-City Americans vymenili za 55. výber v CHL drafte do tímu Vancouver Giants. Napriek tomu, že si ho v NHL drafte 2007 nikto nevybral. dostal sa do kempu tímu San José Sharks. Podľa výkonov v kempe mohol dostať od vedenia tímu nováčikovskú zmluvu. V kempe však neuspel, a tak zmluvu nedostal. Vrátil sa tak do svojho tímu vo WHL Vancouver Giants. Vo Vancouveri stihol odohrať len tri zápasy a bol znova vymenený. Spolu s Timom Krausom ho vedenie Vancouveru Giants vymenilo do tímu Regina Pats. V januári 2008 bol znova v rámci WHL vymenený do tímu Red Deer Rebels. Po dvoch rokoch strávených vo WHL sa pred začiatkom sezóny 2008/2009 rozhodol vrátiť do materského tímu HKm Zvolen, kde hrával v prvom tíme. Pred sezónou 2011/2012 sa stal novou posilou klubu českej extraligy Kometa Brno kde v decembri bol vymenený do Slavie Praha. Následne jeden rok odohral opäť sezónu v Komete Brno. A po sezóne 2012/2013 podpísal zmluvu so Slaviou Praha. V sezóne 2012/2013 bol najlepším strieľajúcim obrancom českej Tipsport extraligy kde zaznamenal 11 gólov a 11 asistencií v základnej časti. A sezónu si predĺžil o seniorské Majstrovstvá sveta v ľadovom hokeji ktoré sa konali v Minsku. 

### Klubová štatistika

## Reprezentácia
Juraj Valach reprezentoval Slovensko na majstrovstvách sveta v ľadovom hokeji hráčov do 18 rokov v roku 2006. Slovenskú osemnástku mal reprezentovať i na majstrovstvách sveta v roku 2007, ale tesne pred turnajom si poranil slabiny a na šampionáte nemohol hrať. Na juniorských majstrovstvách sveta do 20 rokov reprezentoval Slovensko v roku 2007 a 2009. Práve vďaka dobrým výkonom na majstrovstvách sveta 2009 ho renomovaný kanadský hokejový magazín The Hockey News ho zaradil na 9. miesto spomedzi najväčších objavov šampionátu. 

### Vrcholové podujatia

## Referencie

## Iné projekty

## Externé odkazy
* 
* 

Kategória:Slovenskí hokejisti
Kategória:Hráči HKm Zvolen
Kategória:Osobnosti z Topoľčian
Centrálny masív (Francúzsko)

**Centrálny masív** (donedávna oficiálne po slovensky *Francúzske stredohorie*; po francúzsky *Massif Central*) je rozsiahla vysočina (), zaberajúca veľkú časť stredného a južného Francúzska západne od rieky Rhôny. Väčšina hornín, ktorého ho budujú, vznikla počas hercýnskeho (variského) vrásnenia v prvohorách. Jeho terajšia podoba je výsledkom rozsiahlej vulkanickej činnosti v terciéri a takmer všetky hlavné vrcholy sú vyhasnuté sopky.

Centrálny masív je po Alpách a Pyrenejách tretím najvyšším pohorím Francúzska. V minulosti dosahoval výšku až , ale erózia a zaľadnenie spôsobili pokles pohoria. 

## Hlavné vrcholy
* Puy de Sancy ()
* Plomb du Cantal ()
* Puy Mary ()
* Mont Lozère (), najvyššia nevulkanická hora
* Mont Aigoual (), nad mestom Le Vigan
* Puy de Dôme (), nad mestom Clermont-Ferrand
* Pic de Nore ()

## Referencie

## Iné projekty

## Externé odkazy
* www.volcano.si.edu – Centrálny masív na Global Volcanism Program 


Kategória:Sopky Francúzska
Kategória:Troskové kužele
Frédéric Mistral

**Frédéric Mistral** (* 8. september 1830, Maillane, Francúzsko – † 25. marec 1914, tamtiež) bol lyrický a epický básnik, filológ z Provensalska, nositeľ Nobelovej ceny za literatúru v roku 1904.

## Život
Narodil sa v Maillane na juhu Francúzska ako syn farmára. Študoval na Royal College v Avignone (neskôr premenovaná na *Škola Frédérica Mistrala*), kde si zamiloval antických básnikov, a potom právo na univerzite v Aix-en-Provence. Už v Avignone začal s tamojším profesorom Josephom Roumanillom študoval starú okcitánsku poéziu a spoločne sa rozhodli obnoviť tento národný jazyk. Roku 1852 vydali Mistral a Roumanille prvý zborník živých provensalských básnikov *Li Prouvencalo* a pokúsili sa o reformu pravopisu.

Roku 1854 založil Mistral asociáciu provensalských básnikov *Felibrige* a na ich zjazde vo Font-Ségugne vyzval k jazykovej, literárnej a politickej renesancii francúzskeho juhu. Cieľom asociácie nebolo oživiť starú okcitánčinu, ale vytvoriť nový moderný a živý jazyk. Tieto snahy korunoval Mistral svojim veľkým novoprovensalským slovníkom *Trésor dóu Félibrige* (1879-1886), obrovským dielom, na ktorom pracoval viac ako dvadsať rokov. V tomto diele kodifikoval bohatstvo okcitánskych dialektov používaných medzi ľudmi a vybudoval tak nesmrteľný pomník znovuzrodeného jazyka. Aj svoje umelecké dielo stvoril Mistral v modernej okcitánčine, konkrétne v jej provensalskej variante.

Roku 1904 mu bola spoločne so španielskym dramatikom Josém Echegaraym y Eizaguirre udelené Nobelova cena za literatúru „*… so zreteľom k originálnym, geniálnym a ozajstným umeleckým rysom jeho básnickej tvorby, ktorá verne zrkadlí prírodu a život ľudu jeho rodného kraja a s prihliadnutím k jeho významnej činnosti provensalského filológa“* (citácia z odôvodnenia Švédskej akadémie). Finančný výnos z Nobelovej ceny použil na založenie etnografického múzea v Arles - dnešný *Arlaten Folk Museum*.

## Dielo
250px|náhľad|Socha Frédérica Mistrala v Arles

* *Li Provençalo* - 1852
* *Mirèio* (1859), túto báseň použil skladateľ Charles Gounod pre svoju operu *[[Mireille]]*.
* *Calendau* (1867), báseň z dvanástich spevov, ktorá sa svojim hrdinským a miestami až didaktickým rázom stala akýmsi kanónom všetkých provensalských národných snažení.
* *Lis isclo dór* (1875), zbierka najkrásnejších vlasteneckých a intímnych Mistralových veršov.
* *Lou tresor dóu félibrige* (1879-1886), novoprovensalský slovník,
* *La raço latino* (1879),
* *Nerto* (1884),
* *La rèino Jano* (1890), tragédia z národnej histórie 14. storočia.
* *Lou Pouèmo dóu rose* (1897),  vrchol Mistralovej epiky.
* *Discours et dicho* (1906),
* *Moun espelido* (1906), pamäti,
* *Lis Oulivado* (1912).

## Iné projekty
 

## Externé odkazy
* Biografia 

Kategória:Francúzski básnici
Kategória:Francúzski filozofi
Kategória:Nositelia Nobelovej ceny za literatúru
Kategória:Francúzski nositelia Nobelovej ceny
Prstenec planéty

right|thumb|Prstence Jupitera
right|thumb|Prstence Saturna

**Prstenec planéty** (iné názvy: **prstenec**, staršie **prsteň**) je štruktúra tvorená prachom a inými malými časticami, ktoré obiehajú okolo planéty v tenkom disku. Najrozsiahlejšie prstence z planét slnečnej sústavy má planéta Saturn. Okrem Saturna majú prstence všetky joviálne planéty, teda aj Jupiter, Saturn, Urán a Neptún. Niektoré prstence sú vytvárané a udržiavané takzvanými „pastierskymi mesiacmi“.Príkladom je Enceladus ktorý svojimi vodnými výtryskami vytvára Saturnov prstenec E.

## Pozri aj

* Prstence Jupitera
* Prstence Saturna
* Prstence Urána
* Prstence Neptúna


Kategória:Planéty